**Jaakko Haarti** (s. 15. tammikuuta 1999 Helsinki) on suomalainen jääkiekkopuolustaja, joka pelaa Mestis-joukkue Joensuun Kiekko-Pojissa. Hän laukoo oikealta.

Ura
---

### Seuraura

Haarti on Espoo Bluesin kasvatti. Hän jakoi kaudella 2014–2015 koko C-nuorten SM-sarjan pudotuspelien puolustajien pistepörssin voiton Kärppien Juho Korhosen kanssa sekä puolustajien syöttöpörssin voiton Korhosen ja Lukon Oskari Seppälän kanssa. Haarti voitti kauden päätteeksi C-nuorten Suomenmestaruuden. Kauden 2015–2016 päätteeksi hän voitti B-nuorten SM-hopeaa. Kaudella 2016–2017 Haarti oli Bluesin B-nuorten tehokkain puolustaja tehoilla 10+10=20.

Kaudella 2017–2018 Haarti oli Bluesin A-nuorten tehokkain puolustaja tehoilla 10+23=33, joilla hän sijoittui koko A-nuorten SM-liigan alku- ja runkosarjan yhteenlasketussa puolustajien pistepörssissä kolmanneksi. Haarti valittiin kauden päätteeksi sarjan toiseen tähdistökentälliseen. Kaudella 2018–2019 hän sijoittui 14 osumallaan A-nuorten SM-liigan alku- ja runkosarjan yhteenlasketussa puolustajien maalipörssissä toiseksi edellään vain TUTO Hockeyn Timi Lehti. Haarti voitti kauden päätteeksi A-nuorten SM-hopeaa. Hänet palkittiin sarjan parhaana puolustajana Reijo Ruotsalainen -palkinnolla ja valittiin ensimmäiseen tähdistökentälliseen.

Kaudeksi 2019–2020 Haartin oli tarkoitus siirtyä Yhdysvaltoihin Massachusettsin yliopiston Amherstin yksikön joukkueeseen, mutta muutaman siellä vietetyn viikon jälkeen hänen suunnitelmansa kuitenkin peruuntuivat, kun Haartin koulumenestys ei ollut riittävää. Hän siirtyi elokuussa 2019 Pelicansin SM-liigajoukkueen harjoitusvahvuuteen. Haarti kuitenkin kärsi harjoituskaudella pienistä vammoista. Kuntouduttuaan hän palasi A-nuorten SM-liigassa Bluesista Kiekko-Espoon alaisuuteen vaihtaneeseen joukkueeseen. Neljän siellä pelatun ottelun jälkeen Haarti siirtyi 2+1-vuotisella SM-liigasopimuksella Mikkelin Jukureihin. Hän aloitti seuran A-nuorissa, kunnes joulukuun lopulla Jukurit lainasi Haartin kahden ottelun ajaksi Mestis-joukkue Savonlinnan Pallokerhoon, kuten myös viikkoa myöhemmin tammikuussa 2020. Hän teki Jukureissa liigadebyyttinsä hänen 21-vuotissyntymäpäivänään 15. tammikuuta 2020 Tampereen Ilvestä vastaan, kun joukkueen puolustuksesta oli sivussa Jakub Galvas. Haarti merkittiin Jukurien kakkospuolustajapariin Mikko Kuukan viereen. Hän sai ottelussa jääaikaa 19.41 minuuttia ja Haarti keräsi teholukeman +1. Hän pelasi kauden aikana SM-liigassa kaikkiaan 16 runkosarjaottelua tehden kaksi syöttöpistettä.

Haarti teki SM-liigauransa avausmaalin Jukurien kauden 2020–2021 toisella kierroksella ja kotiavauksessa 3. lokakuuta 2020 ylivoimalla JYPiä vastaan. Hänen kautensa jäi loukkaantumisten vuoksi kuitenkin vain kymmenen ottelun mittaiseksi. Tammikuussa 2021 Haarti teki Jukurien kanssa kaksivuotisen jatkosopimuksen.

Kaudella 2021–2022, lokakuussa 2021 Jukurit lainasi Haartin SaPKon Mestis-joukkueeseen, jossa hän pelasi neljä ottelua. Marraskuussa hän pelasi Jukureissa kaksi ottelua, kunnes joulukuussa seura lainasi Haartin viikon mittaisella Iisalmen Peli-Karhujen Mestis-joukkueeseen. Hän pelasi siellä kolme ottelua. Tammikuussa 2022 Jukurit lainasi Haartin loppukaudeksi Mikkelin Jukureihin, joka vastaavasti lainasi Jukurien suuntaan puolustaja Niklas Peltomäen.

Huhtikuussa 2022 Haartin sopimus Jukurien kanssa purettiin. Elokuussa hän teki kauden 2022–2023 kattavan sopimuksen Mestis-joukkue Kiekko-Vantaan kanssa. Haarti oli joukkueen tehokkain puolustaja tehoilla 6+14=20. Lokakuussa 2023 hän siirtyi loppukauden 2023–2024 kattavalla sopimuksella Joensuun Kiekko-Poikiin.

### Maajoukkueura

Haarti on pelannut seitsemän nuorten maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2017–2018 | Blues | A-SM | 52 | 10 | 23 | 33 | 14 | 3 | 0 | 1 | 1 | 0 | Kakkostähdistö |
| 2018–2019 | Blues | A-SM | 50 | 14 | 14 | 28 | 8 | 11 | 1 | 2 | 3 | 4 | Ykköstähdistö |
| 2019–2020 | Kiekko-Espoo | A-SM | 4 | 1 | 3 | 4 | 6 | – | – | – | – | – |
|  | Jukurit | A-SM | 10 | 0 | 5 | 5 | 2 | 3 | 0 | 1 | 1 | 2 |
|  | Jukurit | SM-liiga | 16 | 0 | 2 | 2 | 4 | – | – | – | – | – |
|  | SaPKo | Mestis | 4 | 0 | 0 | 0 | 2 | – | – | – | – | – |
| 2020–2021 | Jukurit | SM-liiga | 10 | 1 | 0 | 1 | 4 | – | – | – | – | – |
| 2021–2022 | Jukurit | SM-liiga | 2 | 0 | 0 | 0 | 0 | – | – | – | – | – |
|  | SaPKo | Mestis | 4 | 0 | 0 | 0 | 0 | – | – | – | – | – |
|  | IPK | Mestis | 3 | 0 | 1 | 1 | 2 | – | – | – | – | – |
|  | SaiPa | SM-liiga | 14 | 1 | 1 | 2 | 0 | – | – | – | – | – |
| 2022–2023 | Kiekko-Vantaa | Mestis | 40 | 6 | 14 | 20 | 6 | 3 | 0 | 1 | 1 | 0 |
| 3 kautta | yhteensä | SM-liiga | 42 | 2 | 3 | 5 | 8 | – | – | – | – | – |
| 3 kautta | yhteensä | Mestis | 51 | 6 | 15 | 21 | 10 | 3 | 0 | 1 | 1 | 0 |

Lähteet
-------

* Jaakko Haarti The Internet Hockey Databasessa (englanniksi)
* Jaakko Haarti Eurohockey-sivustolla (englanniksi)
* Jaakko Haarti *Elite Prospects*. Everysport Media Group AB.  (englanniksi)

### Viitteet

1. 1 2  Markus Ruusu vahvistaa Jukurien maalivahtiosastoa kahden vuoden sopimuksella – Peltomäki ja Batna jatkavat Mikkelissä myös ensi kaudella *jukurit.fi*.  20.4.2022. Jukurit HC Oy. Viitattu 20.4.2022.
2. 1 2 3 4 5 6 7  Jaakko Haarti *Elite Prospects*. Everysport Media Group AB.  (englanniksi)
3. ↑  Elite Prospects - U16 SM-sarja Stats 2014-2015 *eliteprospects.com*. Everysport Media Group AB. Viitattu 16.1.2020. (englanniksi)
4. ↑  Elite Prospects - Blues U18 *eliteprospects.com*. Everysport Media Group AB. Viitattu 16.1.2020. (englanniksi)
5. ↑  Elite Prospects - U20 SM-liiga Stats 2017-2018 *eliteprospects.com*. Everysport Media Group AB. Viitattu 16.1.2020. (englanniksi)
6. ↑  Elite Prospects - U20 SM-liiga Stats 2018-2019 *eliteprospects.com*. Everysport Media Group AB. Viitattu 16.1.2020. (englanniksi)
7. ↑  Hockey Completes Freshman Class With Addition Of Haarti *umassathletics.com*.  25.7.2019. AMHERST, Mass.:  University of Massachusetts Athletics. Viitattu 16.1.2020. (englanniksi)
8. ↑  Jaakko Haarti liittyi Pelicansin harjoitusvahvuuteen *pelicans.fi*.  7.8.2019. Lahden Pelicans Oy. Viitattu 16.1.2020.
9. ↑  Jukurit nappasi A-nuorissa palkitun puolustaja Haartin pitkällä sopimuksella *Jatkoaika.com*.  4.11.2019. Jatkoaika r.y. Viitattu 16.1.2020.
10. ↑  Haarti ja Kemppainen viikonlopuksi lainalle SaPKoon *jukurit.fi*.  27.12.2019. Jukurit HC Oy. Viitattu 16.1.2020.
11. ↑  Haarti jälleen viikonlopuksi lainalle SaPKoon *jukurit.fi*.  2.1.2020. Jukurit HC Oy. Viitattu 16.1.2020.
12. ↑  Niskanen, Ville: Katkeaako Jukurien tappiokierre Ilvestä vastaan? — Jaakko Haarti täyttää vuosia ja debytoi liigassa *lansi-savo.fi*.  15.1.2020. Kaakon Viestintä Oy. Viitattu 16.1.2020.
13. ↑  Jukurit - Ilves, 15.1.2020 *liiga.fi*.  15.1.2020. Jääkiekon SM-liiga Oy. Viitattu 16.1.2020.
14. ↑  Jukurit - Ilves, 15.1.2020 *liiga.fi*.  15.1.2020. Jääkiekon SM-liiga Oy. Viitattu 16.1.2020.
15. ↑  Jukurit - JYP, 3.10.2020 *liiga.fi*.  3.10.2020. Jääkiekon SM-liiga Oy. Viitattu 4.10.2020.
16. ↑  Nupponen, Leevi: Jukurien pelaaja-arvostelut 2020−21: Abramov ja maajoukkuepelaajat kauden tähtiä, Yip osoittautui katastrofiksi *Jatkoaika.com*.  18.4.2021. Jatkoaika r.y. Viitattu 21.4.2021.
17. ↑  Jukurit solmi jatkot neljälle nuorelle pelurilleen − tehopuolustaja Rindell pysyy Mikkelissä *Jatkoaika.com*.  27.1.2021. Jatkoaika r.y. Viitattu 27.1.2021.
18. ↑  Mikkelin Jukurit Twitterissä *twitter.com*.  27.10.2021. Jukurit HC Oy. Viitattu 4.1.2022.
19. ↑  Samuel Timoselle yhden ottelun pelikielto – IPK:lle lainoja Mikkelistä *ipk.fi*.  7.12.2021. IPK Hockey Oy. Viitattu 4.1.2022.
20. ↑  Jukurit ja SaiPa vaihtokaupoilla − Haarti Lappeenrantaan, Peltomäki Mikkeliin *Jatkoaika.com*.  4.1.2022. Jatkoaika r.y. Viitattu 4.1.2022.
21. ↑  Nieminen, Janne: Kiekko-Vantaan puolustukseen Liiga-kokemusta *Jatkoaika.com*.  16.8.2022. Jatkoaika r.y. Viitattu 16.8.2022.
22. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 9.10.2023. (englanniksi)
23. ↑  JAAKKO HAARTI PUOLUSTUKSEEN *instagram.com*.  9.10.2023. Joensuun Kiekko-Pojat. Viitattu 9.10.2023. (englanniksi)

JoKP – Mestis
5 Karhapää |
8 Haarti |
10 Karhapää |
11 Savijoki |
13 Vähäniitty |
14 Sedláček |
17 Kovaniemi |
19 Isiguzo |
20 Vatanen |
24 Juvonen |
26 Hattunen (**C**) |
35 Koppinen |
37 Eronen |
41 Vaittinen |
59 Kankkunen |
63 Dvořák |
67 Meriläinen |
72 Viitala |
74 Loukasvuori |
77 Romakkaniemi |
81 Matikainen |
84 Grönlund |
88 Koivistoinen |
89 Kombe (**A**) |
90 Vinni |
92 Kuiri |
96 Böhm  

Valmentajat Karjalainen – Rämö – Pyykkö